Δημήτρης Πανταζής

Ο Δημήτρης Πανταζής (Καστόρειο Λακωνίας, 13 Οκτωβρίου 1934 - Αθήνα, 12 Δεκεμβρίου 2022) ήταν Έλληνας δικηγόρος, νομάρχης Σάμου και Αχαΐας, καθώς και γενικός γραμματέας του Υπουργείου Δημόσιας Τάξης.

Γεννήθηκε το 1934 στο Καστόρειο Λακωνίας και ολοκλήρωσε τις γυμνασιακές του σπουδές στη Σπάρτη. Σπούδασε στην Νομική Σχολή του Πανεπιστημίου Αθηνών και άσκησε μαχόμενη δικηγορία.Αστυνομική Επιθεώρηση, Αύγουστος 1988 Επίσης, ήταν ιδρυτικό στέλεχος της Ένωσης Δημοκρατικών Δικηγόρων.Οι Νομάρχες της Αλλαγής, Τα Νέα, φύλλο 5ης Μαΐου 1982, σελ. 10.

Υπήρξε πολιτικό στέλεχος της Ενώσεως Κέντρου και μεταπολιτευτικά του ΠΑΣΟΚ, με το οποίο και ήταν υποψήφιος βουλευτής Λακωνίας. Από τον Απρίλιο του 1982 μέχρι τον Σεπτέμβριο του 1985 διατέλεσε νομάρχης Σάμου, και στην συνέχεια, από τον Σεπτέμβριο του 1985 έως τον Ιούλιο του 1988, νομάρχης Αχαΐας.Αστυνομική Επιθεώρηση, Αύγουστος 1988

Τον Ιούλιο του 1988 τοποθετήθηκε γενικός γραμματέας του Υπουργείου Δημόσιας Τάξης, θέση στην οποία παρέμεινε έως τον Νοέμβριο της ίδιας χρονιάς, οπότε αντικαταστάθηκε από τον Γιάννη Πανούτσο.

Απεβίωσε στις 12 Δεκεμβρίου 2022 σε ηλικία 88 ετών.

Παραπομπές

Κατηγορία:Έλληνες δικηγόροι του 20ού αιώνα
Κατηγορία:Πολιτικοί του ΠΑΣΟΚ
Κατηγορία:Νομάρχες Αχαΐας
Κατηγορία:Νομάρχες Σάμου